ddrg/super_eurlex huggingface dataset:
1.

Articolul 27 se modifică după cum urmează: (a) alineatul (1) se înlocuiește cu următorul text: „(1) Pentru crearea băncii analitice de date izotopice menționate la articolul 39 din Regulamentul delegat (UE) 2018/273, statele membre se asigură că eșantioanele de struguri proaspeți care urmează să fie analizate de laboratoarele desemnate ale statelor membre sunt prelevate, tratate și transformate în vin în conformitate cu instrucțiunile prevăzute în partea I din anexa III la prezentul regulament.”; (b) alineatul (3) se înlocuiește cu următorul text: „(3) Numărul eșantioanelor care trebuie prelevate în fiecare an pentru banca de date este stabilit în anexa III partea II. Selectarea eșantioanelor trebuie să țină seama atât de situarea geografică a plantațiilor viticole din statele membre enumerate în anexa III partea II, cât și de proporția de vinuri cu DOP sau IGP per stat membru sau regiune. În fiecare an, cel puțin 25 % din eșantioane trebuie prelevate de pe aceleași parcele ca și în anul precedent.”; (c) se introduce următorul alineat: „(3a) statele membre pot decide, atunci când este cazul, că eșantioanele de struguri cultivați pentru producția de vinuri cu DOP sau IGP pot fi prelevate de entitatea care gestionează respectiva DOP sau IGP. În acest caz, prelevarea eșantioanelor trebuie coordonată de laboratoarele desemnate ale statelor membre în conformitate cu instrucțiunile prevăzute în anexa III partea I secțiunea A.”; (d) alineatul (6) se înlocuiește cu următorul text: „(6) Laboratoarele transmit datele colectate către ERC-CWS, împreună cu o copie a raportului de analiză conținând rezultatele și interpretarea analizelor și cu o copie a fișei de descriere, în format electronic, cel târziu la data de [31 octombrie] a anului următor recoltării strugurilor.”; (e) la alineatul (7), litera (e) se înlocuiește cu următorul text: „pun dosarele la dispoziția celor care au generat informațiile din respectivele dosare, fără întârzieri sau costuri nejustificate, astfel încât orice inexactități să poată fi rectificate.”
4.

Articolul 6 se modifică după cum urmează: (a) alineatul (2) se înlocuiește cu următorul text: „(2) Raportarea financiară în scopuri de supraveghere prevăzută la alineatul (1) include informațiile prevăzute la articolul 11 din Regulamentul de punere în aplicare (UE) 2021/451, inclusiv informațiile prevăzute în formularul 40.1 din anexa III la acel regulament, și are loc cu frecvența prevăzută în acel articol.”; (b) alineatul (4) se înlocuiește cu următorul text: „(4) Raportarea financiară în scopuri de supraveghere prevăzută la alineatul (3) include informațiile prevăzute la articolul 12 din Regulamentul de punere în aplicare (UE) 2021/451, inclusiv informațiile prevăzute în formularul 40.1 din anexa IV la acel regulament, și are loc cu frecvența prevăzută în acel articol.”; (c) la alineatele (7) și (8), trimiterea la „Regulamentul de punere în aplicare (UE) nr. 680/2014” se înlocuiește cu trimiterea la „Regulamentul de punere în aplicare (UE) 2021/451”.
6.

Se adaugă următorul articol: „Articolul 7b Utilizarea ECRIS-TCN pentru verificările ETIAS (1) În scopul îndeplinirii sarcinilor care îi sunt conferite prin Regulamentul (UE) 2018/1240, unitatea centrală a ETIAS are dreptul de a accesa și de a căuta date din ECRIS-TCN. Cu toate acestea, unitatea centrală a ETIAS are drept de acces, în conformitate cu articolul 11 alineatul (8) din regulamentul respectiv, exclusiv la fișierele de date cărora li s-a adăugat o atenționare în temeiul articolului 5 alineatul (1) litera (c) din prezentul regulament. Datele menționate la primul paragraf sunt utilizate exclusiv în scopul verificării efectuate de către: (a) unitatea centrală a ETIAS în temeiul articolului 22 din Regulamentul (UE) 2018/1240; sau (b) unitățile naționale ale ETIAS în temeiul articolului 25a alineatul (2) din Regulamentul (UE) 2018/1240 în scopul consultării cazierelor judiciare naționale; cazierele judiciare naționale sunt consultate înainte de evaluările și deciziile menționate la articolul 26 din regulamentul respectiv și, după caz, înainte de emiterea evaluărilor și avizelor în temeiul articolului 28 din regulamentul respectiv. (2) CIR este conectat la ESP pentru a permite verificările automate efectuate în temeiul articolului 20, al articolului 24 alineatul (6) litera (c) punctul (ii) și al articolului 54 alineatul (1) litera (b) din Regulamentul (UE) 2018/1240. (3) Fără a aduce atingere articolului 24 din Regulamentul (UE) 2018/1240, verificările automate efectuate în temeiul articolului 20, al articolului 24 alineatul (6) litera (c) punctul (ii) și al articolului 54 alineatul (1) litera (b) din regulamentul respectiv permit verificările ulterioare prevăzute la articolele 22 și 26 din regulamentul respectiv. În scopul efectuării verificărilor menționate la articolul 20 alineatul (2) litera (n) din Regulamentul (UE) 2018/1240, sistemul central al ETIAS utilizează ESP pentru a compara datele din ETIAS cu datele din ECRIS-TCN pentru care a fost adăugată o atenționare în temeiul articolului 5 alineatul (1) litera (c) din prezentul regulament și cu articolul 11 alineatul (8) din Regulamentul (UE) 2018/1240, utilizând datele enumerate în tabelul de corespondență prevăzut în anexa II la prezentul regulament.”
4.

Articolul 5 se modifică după cum urmează: (a) la alineatul (1), se adaugă următoarea literă: „(c) o atenționare care să indice, în scopul Regulamentului (CE) nr. 767/2008, faptul că resortisantul țării terțe în cauză a fost condamnat pentru o infracțiune de terorism sau pentru orice altă infracțiune menționată în anexa la Regulamentul (UE) 2018/1240, dacă aceasta este pasibilă de o pedeapsă privativă de libertate sau de o măsură de siguranță privativă de libertate pentru o perioadă maximă de cel puțin trei ani în temeiul dreptului intern, inclusiv codul statului membru de condamnare.”; (b) alineatul (1a) se înlocuiește cu următorul text: „(1a) CIR conține datele menționate la alineatul (1) litera (b) și următoarele date de la alineatul (1) litera (a): numele de familie, prenumele, data nașterii, locul nașterii (localitatea și țara), cetățenia sau cetățeniile, sexul, numele anterioare dacă este cazul, pseudonimele sau numele de împrumut dacă sunt disponibile, tipul și numărul documentelor de călătorie ale persoanei și denumirea autorității emitente dacă sunt disponibile. CIR poate conține datele menționate la alineatul (3), precum și, în cazurile menționate la alineatul (1) litera (c), codul statului membru de condamnare. Celelalte date ECRIS-TCN sunt stocate în sistemul central.”; (c) se adaugă următorul alineat: „(7) Dacă sunt identificate răspunsuri pozitive în urma prelucrării automate menționate la articolul 27a din Regulamentul (CE) nr. 767/2008, atenționările și codul statului membru de condamnare, astfel cum se menționează la alineatul (1) litera (c) din prezentul articol, pot fi accesate și interogate numai de sistemul central al VIS în scopul verificărilor în temeiul articolului 7a din prezentul regulament coroborat cu articolul 9a alineatul (4) litera (e) sau articolul 22b alineatul (3) litera (e) din Regulamentul (CE) nr. 767/2008. Fără a aduce atingere primului paragraf din prezentul alineat, atenționările și codul statului membru de condamnare menționate la alineatul (1) litera (c), nu sunt vizibile pentru nicio altă autoritate decât autoritatea centrală a statului membru de condamnare care a creat fișierul care face obiectul atenționării.”
„124.

STATE CONTRACTING WATER AND SEWAGE PROJECTS COMPANY [alias (a) STATE ORGANISATION FOR WATER AND SEWAGE, (b) GENERAL ESTABLISHMENT FOR WATER AND SEWAGE PROJECTS, (c) GENERAL ESTABLISHMENT FOR IMPLEMENTING WATER AND SEWERAGE PROJECTS, (d) GENERAL ESTABLISHMENT FOR OPERATION WATER AND SEWERAGE PROJECTS]. Adrese: (a) Street no. 52, Alwiya, P.O. Box 5738, Baghdad, Iraq; (b) P.O. Box 1011, Basil Square, Baghdad, Iraq; (c) P.O. Box 1011, Al Wathba Square, Baghdad, Iraq.”
3.

Articolul 13 se modifică după cum urmează: (a) alineatul (3) se înlocuiește cu următorul text: „(3) În cazul unui amestec, denumirile legale prevăzute la categoriile de băuturi spirtoase prevăzute în anexa I sau indicațiile geografice pentru băuturile spirtoase pot fi indicate exclusiv într-o listă de ingrediente alcoolice afișate în același câmp vizual ca denumirea legală a băuturii spirtoase. În cazul menționat la primul paragraf, lista ingredientelor alcoolice este însoțită de cel puțin unul dintre termenii menționați la articolul 10 alineatul (6) litera (e). Atât lista ingredientelor alcoolice, cât și termenul care o însoțește se afișează în același câmp vizual ca denumirea legală a amestecului, cu caractere uniforme de același font și de aceeași culoare și având o dimensiune care nu depășește jumătate din dimensiunea caracterelor utilizate pentru denumirea legală. În plus, proporția fiecărui ingredient alcoolic din lista ingredientelor alcoolice se exprimă cel puțin o dată ca procent, în ordinea descrescătoare a cantităților utilizate. Această proporție este egală cu procentul în volum de alcool pur pe care îl reprezintă în volumul total de alcool pur al amestecului.”; (b) se introduce următorul alineat: „(3a) În cazul unui cupaj, băutura spirtoasă poartă denumirea legală prevăzută la categoria aplicabilă de băuturi spirtoase stabilită în anexa I. În cazul cupajelor rezultate din combinarea băuturilor spirtoase care aparțin unor indicații geografice diferite sau din combinarea unor băuturi spirtoase care aparțin unor indicații geografice cu băuturi spirtoase care nu aparțin unei indicații geografice, se aplică următoarele condiții: (a) în descrierea, prezentarea sau etichetarea cupajului pot figura denumirile legale prevăzute în anexa I sau indicațiile geografice corespunzătoare băuturilor spirtoase care au fost cupajate, cu condiția ca aceste denumiri să figureze: (i) exclusiv într-o listă de ingrediente alcoolice conținute de cupaj care se scriu cu caractere uniforme de același font și de aceeași culoare și având o dimensiune care nu depășește jumătate din dimensiunea caracterelor utilizate pentru denumirea legală; și (ii) cel puțin o dată în același câmp vizual ca denumirea legală a cupajului; (b) lista ingredientelor alcoolice este însoțită de cel puțin unul dintre termenii menționați la articolul 10 alineatul (6) litera (d); (c) proporția fiecărui ingredient alcoolic din lista ingredientelor alcoolice se exprimă cel puțin o dată ca procent, în ordinea descrescătoare a cantităților utilizate. Această proporție este egală cu procentul în volum de alcool pur pe care îl reprezintă în volumul total de alcool pur al cupajului.”
(c)

în cazul în care operatorul de transport precizează că itinerarul necesită o viză cu două intrări: (i) în cazul în care călătorul deține o viză cu două intrări, valabilă pentru data sosirii și niciuna dintre intrări nu a fost utilizată: OK; (ii) în cazul în care călătorul nu deține o viză cu două intrări: Not OK; (iii) în cazul în care călătorul deține o viză cu două intrări, însă cel puțin una dintre intrări a fost utilizată: Not OK; (iv) în cazul în care călătorul deține o viză cu două intrări, însă cel puțin una dintre intrări nu este valabilă pentru data sosirii: Not OK.
4.

Se introduc următoarele articole 12a și 12b: „Articolul 12a Procedura de selecție pentru procedura de depunere a cererilor într-o singură etapă (1) Pe baza cererilor primite, organismul de execuție evaluează, pentru fiecare proiect, eligibilitatea în conformitate cu articolul 10a alineatul (8) din Directiva 2003/87/CE. Organismul de execuție inițiază ulterior procesul de selectare a proiectelor eligibile în conformitate cu alineatele (2) și (3) ale acestui articol. (2) Pe baza cererilor primite, organismul de execuție întocmește o listă a proiectelor care îndeplinesc criteriile de selecție prevăzute la articolul 11 și inițiază procesul de evaluare și clasificare a proiectelor pe baza criteriilor de selecție prevăzute la articolul respectiv. În scopul evaluării respective, organismul de execuție compară proiectele în cauză cu proiectele din același sector, precum și cu proiectele din alte sectoare. La sfârșitul evaluării, organismul de execuție elaborează o listă de proiecte preselectate. (3) În cazul în care organismul de execuție concluzionează că un proiect îndeplinește criteriile de selecție prevăzute la articolul 11 alineatul (1) literele (a), (b), (d) și (e) și, după caz, criteriul de selecție stabilit în conformitate cu articolul 11 alineatul (2), dar nu îndeplinește criteriul prevăzut la articolul 11 alineatul (1) litera (c), organismul de execuție evaluează dacă proiectul are potențialul de a îndeplini criteriul de selecție respectiv în cazul în care este dezvoltat în continuare. În cazul în care proiectul are un astfel de potențial, organismul de execuție poate acorda proiectului în cauză asistență pentru dezvoltare sau, în cazul în care Comisia acordă asistență pentru dezvoltarea de proiecte, propune Comisiei să acorde proiectului asistență pentru dezvoltare. (4) Lista de proiecte preselectate menționată la alineatul (2) și, după caz, propunerea menționată la alineatul (3) se comunică Comisiei și include cel puțin următoarele: (a) o confirmare a respectării criteriilor de eligibilitate și de selecție; (b) detalii privind evaluarea și clasificarea proiectului; (c) costurile totale ale proiectului și costurile relevante menționate la articolul 5, exprimate în EUR; (d) cererea pentru valoarea totală a sprijinului solicitat din Fondul pentru inovare exprimată în EUR; (e) cantitatea estimată de emisii de gaze cu efect de seră care urmează să fie evitată; (f) cantitatea estimată de energie care urmează să fie produsă sau stocată; (g) cantitatea estimată de CO2 care urmează să fie stocată; (h) informații privind forma juridică a sprijinului din Fondul pentru inovare solicitat de inițiatorul proiectului. (5) Pe baza celor comunicate în temeiul alineatului (4) al prezentului articol, Comisia, după consultarea statelor membre în conformitate cu articolul 21 alineatul (2), adoptă decizia de acordare care specifică sprijinul acordat proiectelor selectate și, după caz, elaborează o listă de rezervă. Articolul 12b Procedura de selecție pentru proiectele la scară mică Prin derogare de la articolele 12 și 12a, proiectelor la scară mică li se poate aplica o procedură specifică de selecție.”
(10)

Cerințele specifice prevăzute în capitolul C secțiunea B literele (g) și (h) din anexa IX la Regulamentul (CE) nr. 999/2001 sunt conforme cu cerințele prevăzute în secțiunea D punctul 1 litera (a) și punctul 1 litera (c) subpunctul (ii) din același capitol în cazul importului direct în Uniune dintr-o țară sau regiune cu risc nedeterminat de ESB. Cu toate acestea, respectivele cerințe specifice nu sunt prevăzute în prezent în capitolul C secțiunea C din anexa IX la Regulamentul (CE) nr. 999/2001, care stabilește cerințele pentru importurile dintr-o țară sau regiune cu risc controlat de ESB. În consecință, din cauza acestei omisiuni neintenționate, este permis în prezent să se importe în Uniune, dintr-o țară sau regiune cu risc controlat de ESB, produse provenite de la animale originare dintr-o țară sau regiune cu risc nedeterminat de ESB care nu respectă cerințele specifice menționate. Cerințele specifice prevăzute în capitolul C secțiunea B literele (g) și (h) din anexa IX la Regulamentul (CE) nr. 999/2001 trebuie, prin urmare, introduse în capitolul C secțiunea C a din anexa respectivă.
MED/5.22 Stație terestră de navă pentru utilizare în GMDSS Echipament Inmarsat C: Articol nou introdus prin Regulamentul de punere în aplicare (UE) 2020/1170 Echipament Inmarsat Fleet Broad Band (FBB) și echipament Iridium: Articol nou introdus prin Regulamentul de punere în aplicare (UE) 2021/1158 Ex MED/9/5.9. Rândul 2 din 2 (RÂND NOU)

Cerințe privind omologarea de tip — Reg. IV/14 din SOLAS 74, — Reg. X/3 din SOLAS 74.

— Circ. MSC/862 a OMI, — EN 60945:2002 inclusiv Rectificarea 1 la IEC 60945:2008, — seria EN 61162: — EN 61162-1:2016 — EN 61162-2:1998 — EN 61162-3:2008 +A1:2010+A2:2014 — EN IEC 61162-450:2018, — EN IEC 62923-1:2018, — EN IEC 62923-2:2018, — IEC 61097-16:2019. Și, în plus, pentru echipament Inmarsat C: — ETSI ETS 300 460:1996 + A1:1997. Și, în plus, pentru echipament Inmarsat Fleet Broad Band (FBB): — ETSI EN 301 444 V2.1.2:2016. Și, în plus, pentru echipament Iridium: — ETSI EN 301 441 V2.1.1:2016. Sau: — Circ. MSC/862 a OMI, — IEC 60945:2002 inclusiv Rectificarea 1 la IEC 60945:2008, — seria IEC 61162: — IEC 61162-1:2016 — IEC 61162-2 Ed.1.0:1998-09 — IEC 61162-3 Ed.1.2 Consol. cu A1 Ed. 1.0:2010-11 și A2 Ed. 1.0:2014-07 — IEC 61162-450:2018, — IEC 61097-16:2019, — IEC 62923-1:2018, — IEC 62923-2:2018. Și, în plus, pentru echipament Inmarsat C: — ETSI ETS 300 460:1996 + A1:1997. Și, în plus, pentru echipament Inmarsat Fleet Broad Band (FBB): — ETSI EN 301 444 V2.1.2:2016. Și, în plus, pentru echipament Iridium: — ETSI EN 301 441 V2.1.1:2016.

B+D B+E B+F
4.

Articolul 33 se înlocuiește cu următorul text: „Articolul 33 Conflicte de interese care pot crea prejudicii clientului [Articolul 16 alineatul (3) și articolul 23 din Directiva 2014/65/UE] Pentru identificarea tipurilor de conflicte de interese care apar în timpul furnizării de servicii de investiții și de servicii auxiliare sau a unei combinații a acestor servicii și a căror existență poate aduce atingere intereselor unui client, inclusiv preferințelor în materie de durabilitate, firmele de investiții iau în considerare, drept criterii minime, posibilitatea ca firma de investiții, o persoană relevantă sau o persoană care are o legătură directă sau indirectă cu firma printr-o relație de control să se afle într-una din situațiile menționate în continuare, fie ca rezultat al furnizării de servicii de investiții sau auxiliare, fie ca rezultat al activităților de investiții, fie din alte motive: (a) firma sau persoana respectivă poate obține un câștig financiar sau poate evita o pierdere financiară pe cheltuiala clientului; (b) firma sau persoana respectivă are un interes legat de rezultatul serviciului furnizat clientului sau al tranzacției efectuate în numele clientului, care este diferit de interesul clientului privind acel rezultat; (c) firma sau persoana respectivă este stimulată financiar sau în alt mod să favorizeze interesul altui client sau grup de clienți în detrimentul intereselor clientului; (d) firma sau persoana respectivă desfășoară aceeași activitate ca și clientul; (e) firma sau persoana respectivă primește sau va primi din partea altei persoane decât clientul său un stimulent având legătură cu serviciul furnizat clientului, sub formă de beneficii pecuniare sau nepecuniare ori sub formă de servicii.”
2.

Articolul 260 se modifică după cum urmează: (a) la alineatul (1) litera (a), punctul (i) se înlocuiește cu următorul text: „(i) măsurile care trebuie luate de întreprinderea de asigurare sau de reasigurare pentru a evalua și a gestiona riscul de pierdere sau de modificare nefavorabilă a valorii obligațiilor din asigurare și reasigurare rezultat din ipoteze inadecvate de stabilire a prețurilor și de constituire a rezervelor din cauza unor factori interni sau externi, inclusiv a unor riscuri legate de durabilitate;”; (b) la alineatul (1) litera (c), se introduce următorul punct (vi): „(vi) măsurile care trebuie luate de întreprinderea de asigurare sau de reasigurare pentru ca riscurile legate de durabilitate la care este expus portofoliul de investiții să fie identificate, evaluate și gestionate în mod corespunzător.”; (c) se introduce următorul alineat (1a): „(1a) Întreprinderile de asigurare și de reasigurare integrează riscurile legate de durabilitate în politicile lor menționate la alineatul (1) literele (a) și (c) și, dacă este cazul, în politicile privind celelalte domenii menționate la alineatul (1).”
3.

La articolul 21, primul paragraf se înlocuiește cu următorul text: „Pentru fiecare program de dezvoltare rurală menționat la articolul 6 din Regulamentul (UE) nr. 1305/2013 al Parlamentului European și al Consiliului (*1) și în conformitate cu articolul 102 alineatul (1) primul paragraf litera (c) punctul (ii) din Regulamentul (UE) nr. 1306/2013, statele membre trimit Comisiei, de două ori pe an, până la 31 ianuarie și până la 31 august cel târziu, previziunile lor privind sumele care trebuie finanțate din FEADR pentru exercițiul financiar respectiv. Respectivele previziuni indică separat sumele prevăzute pentru resursele suplimentare menționate la articolul 58a alineatul (2) din Regulamentul (UE) nr. 1305/2013. În plus, statele membre trimit o estimare actualizată a cererilor lor de finanțare pentru următorul exercițiu financiar. (*1) Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO L 347, 20.12.2013, p. 487).”"
33.

Brigada Prizrak Бригада «Призрак»

Adresă: District 50 Year of the USSR, 18; c. of Kirovsk https://vk.com/battalionprizrak http://prizrak.info/ mail@prizrak.info +38 (072) 199-86-39

Grupare armată separatistă care a sprijinit în mod activ acțiuni care subminează integritatea teritorială, suveranitatea și independența Ucrainei și care continuă să destabilizeze Ucraina. Face parte din așa-numitul «Al doilea corp de armată» al «Republicii Populare Lugansk». Este cunoscută și sub denumirea «Al 14-lea batalion motorizat de pușcași». Membru al așa-numitului «Consiliu Popular» al «Republicii Populare Lugansk».
Articolul 1

(2) Codul adițional TARIC A889 atribuit anterior societății Toyoshima Share Yidu Foods Co., Ltd se aplică societății Hubei Fomdas Foods Co., Ltd, Yidu, Hubei, începând cu 31 martie 2021. Orice taxă definitivă plătită pentru importurile de produse fabricate de Hubei Fomdas Foods Co., Ltd, Yidu, Hubei în plus față de taxa antidumping stabilită la articolul 1 alineatul (2) din Regulamentul de punere în aplicare (UE) 2020/1534 în ceea ce privește Toyoshima Share Yidu Foods Co se rambursează sau se remite în conformitate cu legislația vamală aplicabilă.